เรียน ผู้ว่าราชการกรุงเทพมหานคร
         ในซอยรามอินทรา39มีการปรับปรุงถนน โดยสำนักงานเขตบางเขน ได้มีการติดตั้งป้ายประกาศให้รถหลีกเลี่ยงเข้ามาใช้ถนนในซอยหมู่บ้านเจษฎาวรรณ๒ซึ่งไม่ใช่ถนนสาธารณะ มีไว้เฉพาะเพื่อผู้ซื้อที่ดินภายในโครงการจัดสรรที่ดินเจษฎาวรรณ๒ สร้างความเดือดร้อน ไม่สงบ มลภาวะที่เป็นพิษต่อผู้อยู่อาศัย อย่างต่อเนื่อง รถขนาดใหญ่เกิดการสั่นสะเทือนต่อตัวอาคารบ้านเรือนโดยเฉพาะรถสองแถวสาธารณะสาย1060 ที่เข้ามาวิ่งด้วยความเร็ว เสียงดัง รวมทั้งควันจากท่อไอเสีย มีผลต่อสุขภาพอย่างยิ่ง จึงประสงค์ให้สำนักงานเขตบางเขนจัดทำป้ายแสดงเส้นทางซึ่งเป็นทางสาธารณะให้รถและพาหนะหลีกเลี่ยงไปใช้เส้นทางสาธารณะดังกล่าวต่อไป